02005470205020008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Μεσομακροπρόθεσμα διοικητικά μέτρα στήριξης της 
βαμβακοκαλλιέργειας και μείωσης της περιβαλλο¬ 
ντικής επιβάρυνσης. 1 

Τροποποίηση και συμπλήρωση των 448/2001 και 
460/2001 κοινών υπουργικών αποφάσεων περί κα¬ 
θεστώτων ενισχύσεων του Κοινοτικού Πλαισίου 
Στήριξης 2000-2006 για τη βελτίωση της Ηλιακής 
Σύνθεσης του αγροτικού πληθυσμού. 2 


ΑΠΟΦΑΣΕΙ Σ 

Αριθ. 42195 (1) 

Μεσομακροπρόθεσμα διοικητικά μέτρα στήριξης της 
βαμβακοκαλλιέργειας και μείωσης της περιβαλλοντι¬ 
κής επιβάρυνσης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΧΩΡΟΤΑΞΙΑΣ, ΠΕΡΙΒΑΛΛΟΝΤΟΣ 
ΚΑΙ ΔΗΜΟΣΙΩΝ ΕΡΓΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 1 παρ. 1, 2 και 3 του Ν.1338/83 «Εφαρ¬ 
μογή του Κοινοτικού Δικαίου» (ΦΕΚ Α'34) όπως αυτά τρο¬ 
ποποιήθηκαν μετά άρθρα 6 παρ.4 Ν. 1440/84 (ΦΕΚ Α' 70) 
και 65 Ν. 1892/90 (ΦΕΚ ΑΊ 01). 

β. Του άρθρου 22παρ.3του Ν. 992/1979 «Περίοργανώ- 
σεως των διοικητικών υπηρεσιών δια την εφαρμογήν της 
Συνθήκης Προσχωρήσεωςτης Ελλάδος ειςτας Ευρωπαϊ¬ 
κός Κοινότητας και ρυθμίσεως συναφών θεσμικών και ορ¬ 
γανωτικών θεμάτων» (ΦΕΚ Α'280). 

γ. Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα (ΦΕΚ ΑΊ37) όπως συμπληρώθηκε 
με το άρθρο 27 του Ν. 2081/1992 «Ρύθμιση του θεσμού 
των Επιμελητηρίων, τροποποίηση διατάξεων του Ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» (ΦΕΚ Α'154) και τροπο¬ 


ποιήθηκε από το άρθρο 1 παρ.2 ατού Ν. 2469/97 «Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις» (ΦΕΚ Α'38). 

δ. Του Ν. 1650/86 «Για την προστασία περιβάλλοντος» 
(ΦΕΚΑΊ60). 

ε. Των άρθρων 13 μέχρι και 29 του Ν.2 637/98 (Α'200) 
«Σύσταση Οργανισμού Πληρωμών και Ελέγχου Κοινοτι¬ 
κών Ενισχύσεων Προσανατολισμού και Εγγυήσεων» 
όπως τροποποιήθηκαν και συμπληρώθηκαν με το άρθρο 
4 του Ν. 2732/99 (Α'154) και το άρθρο 24 του Ν. 2945/01 
(Α'223). 

2. Το άρθρο 174 της Συνθήκης της Ε.Κ. 

3. Τους Κανονισμούς: 

α. Καν. (ΕΚ) 1257/99του Συμβουλίου «γιατη στήριξη της 
αγροτικής ανάπτυξης από το Ευρωπαϊκό Γεωργικό Τα¬ 
μείο Προσανατολισμού και Εγγυήσεων (Ε.Γ.Τ.Π.Ε) και για 
την τροποποίηση και κατάργηση ορισμένων Κανονισμών» 
(Ε 160). 

β. Καν. (ΕΚ) 1750/99 της Επιτροπής «για τη θέσπιση λε¬ 
πτομερών κανόνων εφαρμογής του κανονισμού (ΕΚ) 
αριθμ. 1257/1999 του Συμβουλίου για τη στήριξη της 
αγροτικής ανάπτυξης από το Ευρωπαϊκό Γεωργικό Τα¬ 
μείο Προσανατολισμού και Εγγυήσεων (Ε.Γ.Τ.Π.Ε)» 
(1214). 

γ. Καν. (ΕΚ) 1258/99 του Συμβουλίου περί χρηματοδο- 
τήσεως της Κοινής Γεωργικής Πολιτικής και ιδίως το άρ¬ 
θρο 8 αυτού. 

δ. Καν. (ΕΟΚ) 2092/91 του Συμβουλίου «περί βιολογικού 
τρόπου παραγωγής γεωργικών προϊόντων και των σχετι¬ 
κών ενδείξεων στα γεωργικά προϊόντα και στα είδη της 
διατροφής». (Ε 198). 

ε. Καν.(ΕΚ) 1050/2001 του Συμβουλίου γιατηνέκτη προ¬ 
σαρμογή του καθεστώτος για το βαμβάκι που καθιερώ¬ 
θηκε με το Πρωτόκολλο 4 της Πράξης Προσχώρησης της 
Ελλάδας στις Κοινότητες (Ε 148). 

στ. Καν.(ΕΚ) 1051/2001 του Συμβουλίου «για την ενί¬ 
σχυση της βαμβακοπαραγωγής» και ιδιαίτερα το άρθρο 
17 που προβλέπει λήψη μέτρων με στόχους την περιβαλ¬ 
λοντική προστασία από την άσκηση της βαμβακοκαλλιέρ¬ 
γειας αλλά και στόχους εξασφάλισης οικονομικών και κοι¬ 
νωνικών επιδιώξεων στις περιοχές όπου η βαμβακοκαλ¬ 
λιέργεια έχει ιδιαίτερο ενδιαφέρον. 

ζ. Καν.(ΕΚ) 1591/2001 της Επιτροπής «γιατις λεπτομέ¬ 
ρειες εφαρμογής του καθεστώτος ενίσχυσης για το βαμ¬ 
βάκι». (1210). 

4. Την Οδηγία 91/676/ΕΟΚ του Συμβουλίου «για την 
προστασία των υδάτων από τη νιτρορύπανση γεωργικής 
προέλευσης» (Ι_375). 

5. Την αριθμ. Ε (2000) 2733/27.9.2000 απόφαση της 
Ε.Ε., με την οποία εγκρίνεταιτο Έγγραφο Προγραμματι¬ 
σμού Αγροτικής Ανάπτυξης (Ε.Π.Α.Α) 2000-2006 για την 
Ελλάδα. 

6. Τις αποφάσεις: 

α. Την αριθμ. 394555/2000 κοινή απόφαση σχετικά με 
την «Ανάθεση άσκησης αρμοδιοτήτων του Ο.ΠΕ.ΚΕ.ΠΕ. 
στις Νομαρχιακές Αυτοδιοικήσεις της Χώρας» (ΦΕΚ 
ΒΊ 324/1.11.2000). 

β. Την αριθμ. 25638/2905/22.10.2001 απόφαση των 
Υπουργών Εθνικής Οικονομίας Οικονομικών - Ανάπτυξης- 
Περιβάλλοντος, Χωροταξίας και Δημοσίων Έργων-Γεωρ- 
γίας- Υγείας και Πρόνοιας (ΦΕΚ ΒΊ422) «Πρόγραμμα 
δράσης για το Θεσσαλικό πεδίο που έχει χαρακτηριστεί 
ως ευπρόσβλητη ζώνη από τη νιτρορύπανση γεωργικής 
προέλευσης σύμφωνα με το άρθρο 2 της 19652/ 
1906/1999 κοινής υπουργικής απόφασης (ΦΕΚ ΒΊ575)» 
στα πλαίσια της Οδηγίας 91/676/ΕΟΚ. 

γ. Την αριθμ. 20417/2520/14.9.2001 απόφαση των 
Υπουργών Εθνικής Οικονομίας - Οικονομικών-Ανάπτυ- 
ξης-Περιβάλλοντος, Χωροταξίας και Δημοσίων Εργων- 
Γεωργίας- Υγείας και Πρόνοιας (ΦΕΚ ΒΊ 195) «Πρό¬ 
γραμμα δράσης για την περιοχή του Κωπαϊδικού πεδίου 
που έχει χαρακτηριστεί ως ευπρόσβλητη ζώνη από τη νι- 
τρορύπανση γεωργικής προέλευσης σύμφωνα με το άρ¬ 
θρο 2 της ΚΥΑ 19652/1906/1999 (ΦΕΚ ΒΊ 575)» στα πλαί¬ 
σια της Οδηγίας 91/676/ΕΟΚ. 

δ. Την αριθμ. 100949/2478/9.10.2000 απόφαση του 
Υπουργού Γεωργίας για την εφαρμογή «Κωδίκων Ορθής 
Γεωργικής Πρακτικής». 

ε. Την αριθμ. 399580/30.10.2001 Κοινή απόφαση του 
Πρωθυπουργού και του Υπουργού Γεωργίας «Ανάθεση 
αρμοδιοτήτων στους Υφυπουργούς Γεωργίας Ευάγγελο 
Αργύρη και Φώτη Χατζημιχάλη» (ΦΕΚ ΒΊ479). 

στ. Την αριθμ. 85154/574/14.3.2001 απόφαση του 
Υπουργού Γεωργίας σχετικά με την εφαρμογή του προ¬ 
γράμματος «μείωση της νιτρορρύπανσης γεωργικής 
προέλευσης στη Θεσσαλία» του αγροπεριβαλλοντικού 
μέτρου του Εγγράφου Προγραμματισμού Αγροτικής 
Ανάπτυξης (ΕΠΑΑ) 2000-2006 όπως συμπληρώθηκε με 
την αριθμ. 85687/966/15.3.2002 όμοια απόφαση. 

7. Τα στοιχεία των εφαρμοζομένων μέχρι τώρα συγχρη- 
ματοδοτούμενων προγραμμάτων και των μέτρων της πε¬ 
ριβαλλοντικής προστασίας κατά την άσκηση της βαμβα¬ 
κοκαλλιέργειας όπως και τα εξ αυτών αποτελέσματα. 

8. Την ανάγκη ενίσχυσηςτης αποτελεσματικότηταςτων 
εφαρμοζομένων προγραμμάτων και μέτρων περιβαλλο¬ 
ντικής προστασίας σε περιοχές άσκησης βαμβακοκαλ¬ 
λιέργειας. 

9. Ότι στόχοι όπως η περιβαλλοντική προστασία και η πα¬ 
ράλληλη επιδίωξη εξασφάλισης των αναγκαίων κοινωνικο¬ 
οικονομικών ισορροπιών απαιτούν την εφαρμογή προγραμ¬ 
μάτων και λήψη μέτρων που αντιμετωπίζουντα σχετικά προ¬ 
βλήματα σε ένα μεσομακροπρόθεσμο χρονικό ορίζοντα. 

10. Ότι κάθε «προγραμματική περίοδος» πρέπει να συν¬ 
δέεται με την προηγούμενη και την επόμενή της, ώστε να 
αξιοποιούνται οι αποκτώμενες εμπειρίες και γνώσεις. 


11. Ότι στην Ελλάδα η βαμβακοκαλλιέργεια ασκείται 
από μικρές σχετικά εκμεταλλεύσεις που αριθμητικά κυ¬ 
μαίνονται περί τις 75.000, έναντι 95.000 συνολικά, των 
οποίων είναι αδύνατος ένας συνεχής σαρωτικός έλεγχος 
για τη εξακρίβωση της τήρησης των μέτρων για την περι¬ 
βαλλοντική προστασία από την άσκηση της βαμβακοκαλ¬ 
λιέργειας. 

12. Ότι για ορισμένες κατηγορίες καλλιεργητών, η βαμ¬ 
βακοκαλλιέργεια αποτελεί κύρια πηγή απόκτησης εισο¬ 
δήματος και ότι για την εξασφάλιση ικανοποιητικού επι¬ 
πέδου ζωής για τους καλλιεργητές αυτούς και τις οικογέ- 
νειές τους, η επιτυχής άσκηση της βαμβακο¬ 
καλλιέργειας είναι αποφασιστικός παράγων. 

13. Ότι οι κατά κύριο επάγγελμα αγρότες και ιδίως οι 
διαχειριζόμενοι μικρού-μεσαίου μεγέθους εκμεταλλεύ¬ 
σεις βαμβακοκαλλιέργειας, λόγω περιορισμένης ακαθα¬ 
ρίστου προσόδου, σε συνάρτηση της περιορισμένης 
έκτασης καλλιέργειας και λόγω του αυξημένου κόστους 
παραγωγής του βαμβακιού, τείνουν να στηρίξουν και να 
σταθεροποιήσουν το γεωργικό τους εισόδημα από οικο¬ 
νομικότερη και άρα περιβαλλοντικά ορθολογικότερη 
χρήση των καλλιεργητικών εισροών, με αποτέλεσμα να 
αποτρέπονται σοβαροί κίνδυνοι για ανεπιθύμητες περι¬ 
βαλλοντικές επιπτώσεις. 

14. Ότι η προσεκτική και σε εύλογα χρονικά διαστήμα¬ 
τα επικαιροποιούμενη «ανάλυση κινδύνου» μπορεί να επι¬ 
τρέψει την άσκηση δειγματοληπτικών ελέγχων με αποδε¬ 
κτή αξιοπιστία ως προς την εφαρμογή των προγραμμά¬ 
των περιβαλλοντικής προστασίας από την άσκηση της 
βαμβακοκαλλιέργειας. 

15. Ότι σε ομοιογενείς περιοχές βαμβακοκαλλιέργειας, 
την ίδια καλλιεργητική περίοδο και για κάθε συγκεκριμέ¬ 
νη ποικιλία καλλιεργούμενου βάμβακος, οι ανά μονάδα 
έκτασης διαμορφούμενες αποδόσεις παραγωγής μπο¬ 
ρούν να παραλλάσσουν εντός συγκεκριμένων ορίων τα 
οποία η επιστημονική μελέτη μπορεί να προσδιορίσει. 

16. Ότι η δυνατότητα προσδιορισμού διαφορετικών 
στρεμματικών αποδόσεων στην βαμβακοπαραγωγή για 
συγκεκριμένη περιοχή, ποικιλία και καλλιεργητική περίο¬ 
δο μπορεί να αξιοποιηθεί κατά την «ανάλυση κινδύνου» 
προκειμένου ναπροσδιορισθείτο αποτελεσματικό επίπε¬ 
δο ελέγχου για την εφαρμογή των προγραμμάτων περι¬ 
βαλλοντικής προστασίας από την άσκηση της βαμβακο¬ 
καλλιέργειας. 

17. Ότι η συμβατότητα των στοιχείων δήλωσηςτης βαμ¬ 
βακοκαλλιέργειας στο Ολοκληρωμένο Σύστημα Διαχείρι¬ 
σης και Ελέγχου με την πράγματι καλλιεργηθείσα με βαμ¬ 
βάκι έκταση αποτελεί υποχρέωση του βαμβακοκαλλιερ- 
γητή που, εκτός των άλλων, προβλέπεται από το άρθρο 9 
του Καν. 1591/2001. 

18. Ότι για την αντιμετώπιση καταστάσεων παρατυπίας 
ή απάτης, σε σχέση με την εφαρμογή του άρθρου 16 του 
Καν. 1051/2001 και του άρθρου 9 του Καν. 1591/2001, η 
ελληνική διοίκηση οφείλει να προσδιορίσει το επίπεδο 
των εφαρμοζόμενων ποινών. 

19. Ότι οι εφαρμοζόμενες ποινές για την αντιμετώπιση 
περιπτώσεων απάτης ή παρατυπίας σε ότι αφορά την τή¬ 
ρηση της αμειψισποράς και τον περιορισμό των εκτάσε¬ 
ων της βαμβακοκαλλιέργειας πρέπει, αφ’ ενός μεν, να εί¬ 
ναι αποτρεπτικές για την εκδήλωση των εν λόγω περι¬ 
πτώσεων, αφ’ ετέρου δε, να είναι προοδευτικώς 
κλιμακούμενες και αναλογικές σε σχέση με τη βαρύτητα 
της απάτης ή της παρατυπίας, προκειμένου να καταστεί 

αποτελεσματική η εφαρμογή των προγραμμάτων και μέ¬ 
τρων περιβαλλοντικής προστασίας κατά την άσκηση της 
βαμβακοκαλλιέργειας 

20. Ότι βάσει της Κ.Υ.Α 332657/16.2.2001 του Υπουρ¬ 
γού Περιβάλλοντος Χωροταξίας και Δημοσίων Έργων και 
του Υπουργού Γεωργίας «Τεχνικός κανονισμός πιστοποί¬ 
ησης και ελέγχου κατά την εμπορία σπόρων προς σπορά 
συμβατικών ποικιλιών καλλιεργούμενων φυτικών ειδών 
για την παρουσία προσμείξεων από γενετικά τροποποι¬ 
ούμενους σπόρους» (ΦΕΚ 176/Β/21.2.2001) ελέγχεται η 
παρουσία γενετικά τροποποιημένων σπόρων στους σπό¬ 
ρους σποράς συμβατικών ποικιλιών καλλιεργούμενων 
φυτών. 

21. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε βά¬ 
ρος του κρατικού προϋπολογισμού, αποφασίζουμε: 

Άρθρο 1 

Σκοπός 

Με την παρούσα απόφαση λαμβάνονται διοικητικά μέ¬ 
τρα ορθολογικής χρήσης των φυσικών πόρων και εισρο¬ 
ών στοντομέατου βάμβακος, με σκοπό τη μείωση της πε¬ 
ριβαλλοντικής επιβάρυνσης. 

Άρθρο 2 

Πλαίσιο μέτρων περιβαλλοντικής προστασίας 

1. Προκειμένου να αποτραπούν άμεσες ή έμμεσες ζη¬ 
μιές στο περιβάλλον από την άσκηση της βαμβακοκαλ¬ 
λιέργειας εφαρμόζεται ένα «Πλαίσιο Μέτρων Περιβαλ¬ 
λοντικής Προστασίας". Τα μέτρα είναι μεσομακροπρόθε- 
σμα και εκτός των καθαρά περιβαλλοντικών στόχων, 
στοχεύουν και στην εξασφάλιση κοινωνικοοικονομικών 
ισορροπιών σε περιοχές άσκησης της βαμβακοκαλλιέρ¬ 
γειας. 

2. Η βαμβακοκαλλιέργεια ασκείται σε περιοχές που οι¬ 
κολογικούς προσιδιάζουν για την άσκησή της. Ελάχιστη 
υποχρέωση κατά την άσκηση της βαμβακοκαλλιέργειας 
είναι η τήρηση των γενικών «Κωδίκων Ορθής Γεωργικής 
Πρακτικής (Κ.Ο.Γ.Π.)» αλλά και των κωδίκων που εφαρ¬ 
μόζονται στις ευπρόσβλητες από τη νιτρορύπανση ζώνες 
στα πλαίσια της Οδηγίας 91/676 /ΕΟΚ. 

3. Ειδικά ερευνητικά προγράμματα και μελέτες που 
υποδεικνύουν μέτρα προστασίας του περιβάλλοντος από 
την άσκηση της βαμβακοκαλλιέργειας, αξιολογούνται 
από τη Διεύθυνση Χωροταξίας και Προστασίας Περιβάλ¬ 
λοντος του Υπουργείου Γεωργίας και λαμβάνονται υπό¬ 
ψη για την τροποποίηση ή συμπλήρωση των «Κωδίκων 
Ορθής Γ εωργικής Πρακτικής» είτε αποτελούν πρόσθετες 
απαιτήσεις των εφαρμοζόμενων μέτρων προστασίας του 
περιβάλλοντος. 

4. Η εξάντληση φυσικών πόρων ή η σπατάλη τους ως 
επίσης και η υποβάθμιση της ποιότητας των φυσικών πό¬ 
ρων αποτελούν στοιχεία που πρέπει να αντιμετωπίζονται 
από το «Πλαίσιο Μέτρων Περιβαλλοντικής Προστασίας». 

5. Τυχόν εφαρμοζόμενα προγράμματα «Ολοκληρωμέ¬ 
νης Διαχείρισης» ή προγράμματα «Μείωσης της Νιτρο- 
ρύπανσης» που αποβλέπουν στη μείωση της χρήσης εισ¬ 
ροών ή σε άλλους φιλοπεριβαλλοντικούς στόχους, μπο¬ 
ρούν να αποτελέσουν στόχους του «Πλαισίου των 
Μέτρων Περιβαλλοντικής Προστασίας». 

6. Στην παραγωγή βάμβακος υπάρχει η υποχρέωση τή¬ 
ρησης των Κωδίκων Ορθής Γ εωργικής Π ρακτικής η μη τή¬ 


ρηση των οποίων επισύρει ποινές που προβλέπονται 
στους ανωτέρω κώδικες και επιβάλλονται με απόφαση 
του Υπουργού Γ εωργίας. 

Άρθρο 3 

Προσδιορισμός επιλέξιμων εκτάσεων 

1. Με απόφαση του Υπουργού Γ εωργίας, που εκδίδεται 
κάθε χρόνοτο αργότερο μέχρι 30 Ιανουάριου μετά από ει¬ 
σήγηση του Ινστιτούτου Βάμβακος σε συνεργασία με τις 
Δ/νσεις Γεωργίας-Γεωργικής Ανάπτυξης της Νομαρχια¬ 
κής Αυτοδιοίκησης και του ΟΠΕΚΕΠΕ: 

Περιορίζονται οι εκτάσεις που είναι επιλέξιμες για ενί¬ 
σχυση στην παραγωγή μη εκκοκκισμένου βάμβακος, βά¬ 
ση γενικών, αντικειμενικών και διαφανών κριτηρίων όπως 
ιδίως η σημασία της βαμβακοκαλλιέργειας στη γεωργική 
οικονομία μιας περιοχής, οι εδαφοκλιματικές συνθήκες 
που επικρατούν στις εν λόγω εκτάσεις, η ορθολογική δια- 
χείρισητωνυδατικώνπόρων, οιτεχνικέςκαλλιέργειας και 
η εναλλαγή των καλλιεργειών που μπορούν να βελτιώ¬ 
σουν το περιβάλλον, κλπ. σύμφωνα με το άρθρο 17 πα¬ 
ράγραφος 3 του Καν. (ΕΚ) 1051/2001. 

Προσδιορίζεται ανά περιοχή, το μέγεθος και τα ειδικά 
στοιχεία των εκμεταλλεύσεων για τις οποίες η βαμβακο¬ 
καλλιέργεια αποτελεί βασικό οικονομικό στοιχείο. Ο εν 
λόγω προσδιορισμός αξιοποιείται κατά την εξειδίκευση 
των μέτρων του εφαρμοζόμενου «Πλαισίου Μέτρων Πε¬ 
ριβαλλοντικής Προστασίας». 

2. Με απόφαση του Υπουργού Γεωργίας μετά από εισή¬ 
γηση της Δ/νσης Έρευνας σε συνεργασία με την Δ/νση 
ΠΑΠ-Φυτών Μεγάλης Καλλιέργειας ανατίθεται στο 
ΕΘ.Ι.ΑΓ.Ε η σύνταξη μελετών για τον προσδιορισμό των 
επιπτώσεων στην οικονομία συγκεκριμένων περιοχών 
από αλλαγές στις τεχνικές και όρους άσκησης της βαμ¬ 
βακοκαλλιέργειας. 

Άρθρο 4 

Υποχρεώσεις παραγωγών 

1. Οι παραγωγοί υποχρεούνται να εφαρμόζουν τις κα¬ 
τάλληλες ποσότητες λιπασμάτων, σύμφωνα με τις ανά¬ 
γκες θρέψης των φυτών, βασισμένες σε αναλύσεις εδά¬ 
φους, θρεπτικά ισοζύγια ή άλλο είδος επίσημης πληρο¬ 
φόρησης (βιβλιογραφία, πρόσφατη έρευνα, παραδο¬ 
σιακές τοπικές πρακτικές, εθνικές κατευθυντήριες οδη¬ 
γίες) σε σχέση με τις επικρατούσες τοπικές εδαφοκλιμα- 
τικές συνθήκες. 

2. Η εφαρμογή των λιπασμάτων πρέπει να γίνεται σε δό¬ 
σεις. Ο χρόνος εφαρμογής πρέπει να προσαρμόζεται στο 
βιολογικό στάδιο του φυτού με τη μεγαλύτερη ανάγκη σε 
θρεπτικά στοιχεία. Να μη γίνεται εφαρμογή λιπασμάτων 
σε απόσταση μικρότερη των δύο μέτρων από όχθες υδά¬ 
τινων όγκων (ποτάμια, λίμνες, διώρυγες, κανάλια άρδευ¬ 
σης,κλπ). 

3. Οι παραγωγοί που καλλιεργούν βαμβάκι στις ευπρό¬ 
σβλητες από τη νιτρορύπανση γεωργικής προέλευσης 
ζώνες του Θεσσαλικού και Κωπαϊδικού πεδίου, υποχρε- 
ούνται να εφαρμόζουν τις ποσότητες αζωτούχων λιπα¬ 
σμάτων καθώς και να τηρούν τις κατευθύνσεις σχετικά με 
τον αριθμό, το χρόνο και την ποσότητα του εφαρμοζομέ- 
νου αζώτου ανά δόση, όπως αυτές καθορίζονται ανά εδα¬ 
φική κλάση στα παραρτήματα των προγραμμάτων δρά¬ 
σης των ως άνω περιοχών. 

4. Οι παραγωγοί υποχρεούνται να εφαρμόζουν το κα¬ 
τάλληλο σύστημα άρδευσης καθώς και την κατάλληλη 
ποσότητα αρδευτικού νερού, σύμφωνα με τις ανάγκες 
θρέψης των φυτών, τις τοπικές κλιματικές και εδαφικές 
συνθήκες. Η συνολική ποσότητα αρδευτικού νερού, ο 
αριθμός εφαρμογών και η αρδευτική δόση, ανά εφαρμο¬ 
γή, καθορίζονται έτσι ώστε να αποφεύγεται η επιφανεια¬ 
κή απορροή και η διήθηση σε βάθος. 

5. Στις ευπρόσβλητες από τη νιτρορύπανση ζώνες του 
Θεσσαλικού και Κωπαϊδικού πεδίου οι παραγωγοί βαμβα¬ 
κιού που καλλιεργούν στις εδαφικές κλάσεις I, VI, VII, και 
VIII, δηλαδή σε ελαφρά πεδινά εδάφη και σε λοφώδη εδά¬ 
φη με κλίση >6%, υποχρεούνται να αρδεύουν τις καλ¬ 
λιέργειες τους με στάγδην άρδευση. 

6. Οι παραπάνω παραγωγοί υποχρεούνται να εφαρμό¬ 
ζουν τον αριθμό αρδεύσεων και την ποσότητα αρδευτι¬ 
κού νερού ανά εφαρμογή, όπως καθορίζονται, ανά εδα¬ 
φική κλάση, στα παραρτήματα των προγραμμάτων δρά¬ 
σης των ως άνω περιοχών. 

7. Η εφαρμογή των φυτοπροστατευτικών προϊόντων 
πρέπει να γίνεται σύμφωνα με την εθνική νομοθεσία, τις 
εγκεκριμένες οδηγίες του προϊόντος (δόση, βλαστικό 
στάδιο εφαρμογής, ημερομηνία τελευταίας εφαρμογής, 
λοιπές οδηγίες) και τις πραγματικές ανάγκες των φυτών. 
Πρέπει να αποφεύγεται η χρήση φυτοπροστατευτικών 
προϊόντων σε απόσταση δύο μέτρων από όχθες υδάτινων 
όγκων (ποταμών, λιμνών, διωρύγων ή καναλιών άρδευ¬ 
σης ή στράγγισης) και ενός μέτρου από φυσικούς χώ¬ 
ρους, φυτοφράκτες και δάση. 

8. Οι παραγωγοί θα πρέπει να εφαρμόζουν προγράμ¬ 
ματα αμειψισποράς τα οποία στοχεύουν : 

- στη βελτίωση και ορθολογική χρήση του εδάφους. 

- στον έλεγχο των ζιζανίων. 

- στον έλεγχο των πληθυσμών εχθρών και παθογόνων 
αιτιών. 

- στη μείωση της ρύπανσης που προκαλεί η γεωργία. 

- στην προστασία των υδατικών πόρων από την εξά¬ 
ντληση. 

- στην προστασία της χλωρίδας και της πανίδας. 

Για την εφαρμογή των ως άνω καλλιεργητικών τεχνικών 
και την τήρηση της περιβαλλοντικής νομοθεσίας, ενημε¬ 
ρώνονται οι καλλιεργητές βαμβακιού εγκαίρως με κάθε 
πρόσφορο μέσο. 

Άρθρο 5 

Περιορισμοί στις καλλιεργούμενες εκτάσεις 

1. Στις εκτάσεις βαμβακοκαλλιέργειας, μεσομακρο- 
πρόθεσμα, εφαρμόζεται ετησίως σύστημα αμειψισποράς 
στο 10% τουλάχιστον της συνολικής έκτασης βαμβακο¬ 
καλλιέργειας της γεωργικής εκμετάλλευσης η οποία 
προσδιορίζεται με βάση τα δικαιώματα καλλιέργειας των 
παραγωγών, τα οποία πιστοποιήθηκαν κατά την καλλιερ¬ 
γητική περίοδο 2001. Της υποχρέωσης αυτής εξαιρού¬ 
νται οι παραγωγοί που είναι κατά κύριο επάγγελμα αγρό¬ 
τες σύμφωνα με το ενημερωμένο Μητρώο Αγροτών - 
Βαμβακοπαραγωγών και των οποίων η έκταση βαμβακο¬ 
καλλιέργειας δεν υπερβαίνει ένα αριθμό στρεμμάτων που 
προσδιορίζεται ετησίως για κάθε περιοχή με απόφαση 
του Υπουργού Γεωργίας. 

2. Γιατην καλλιεργητική περίοδο 2002 καθορίζεται, λό¬ 
γω περιβαλλοντικών μέτρων, Εθνικό όριο έκτασης για την 
καλλιέργεια του βάμβακος το οποίο ανέρχεται σε 


3.937.700 στρέμματα και κατανέμεται ανά Νομό, σύμφω¬ 
να με την απόφαση Υπουργού Γεωργίας 44158/ 
10.5.2001. Κατά την εν λόγω περίοδο, δυνατότητα καλ¬ 
λιέργειας βαμβακιού έχουν οι παραγωγοί οι οποίοι κατά 
την καλλιεργητική περίοδο 2001 είχαν καλλιεργήσει και 
δηλώσει στο ΟΣΔΕ τις εκτάσεις που καλλιέργησαν με 
βαμβάκι, εφαρμόζοντας αμειψισπορά 5% επί του μέσου 
ορού των εκτάσεων βαμβακοκαλλιέργειας της 5/ετίας 
1995-1999, ως ακολούθως: 

α. Οι κατά κύριο επάγγελμα αγρότες, με βάση τα στοι¬ 
χεία του ενημερωμένου Μητρώου Αγροτών - Βαμβακο¬ 
παραγωγών, επιτρέπεται να καλλιεργήσουν το σύνολο 
των εκτάσεων που καλλιέργησαν και δήλωσαν στο ΟΣΔΕ 
κατά την καλλιεργητική περίοδο 2001, εκτός και αν αντι¬ 
μετώπισαν διάφορα προβλήματα ή εφήρμοσαν ειδικές 
τεχνικές καλλιέργειας, όπως αυξημένα ποσοστά αμειψι¬ 
σποράς, με αποτέλεσμα να καλλιεργήσουν μικρότερη 
απάτη δικαιούμενη έκταση. Στις περιπτώσεις αυτές δύ- 
νανται να καλλιεργήσουν με βαμβάκι την έκταση που εδι¬ 
καιούντο με βάση το μέσο όρο της πενταετίας 1995-99 ή 
του έτους 2000, μειωμένη κατά 5%, σύμφωνα με την ΚΥΑ 
40420/28.2.2001. 

β. Οι μη κατά κύριο επάγγελμα αγρότες, με βάση τα 
στοιχεία του ενημερωμένου Μητρώου Αγροτών - Βαμβα¬ 
κοπαραγωγών, επιτρέπεται να καλλιεργήσουν τις εκτά¬ 
σεις που καλλιέργησαν και δήλωσαν στο ΟΣΔΕ, κατά την 
καλλιεργητική περίοδο 2001, με εφαρμογή υποχρεωτι¬ 
κής αμειψισποράς ως κατωτέρω: 

- Για καλλιεργηθείσα έκταση μέχρι και εκατό (100) 
στρέμματα αμειψισπορά στο 10% τουλάχιστον της εν λό¬ 
γω έκτασης. 

- Γ ια καλλιεργηθείσα έκταση πάνω από εκατόν ένα (101) 
και μέχρι διακόσια (200) στρέμματα αμειψισπορά στο 
15% τουλάχιστον της έκτασης αυτής. 

- Για καλλιεργηθείσα έκταση πάνω από διακόσια ένα 
(201) στρέμματα αμειψισπορά στο 20 % τουλάχιστον της 
έκτασης αυτής. 

Στην έκταση που θα εφαρμοστεί αμειψισπορά μπορούν 
να καλλιεργηθούν, κατά προτεραιότητα, κτηνοτροφικά 
φυτά που προορίζονται για ζωοτροφές, και σε περιοχές 
με επάρκεια αρδευτικού νερού, καλλιέργειες λιγότερο 
υδατοβόρες. 

Άρθρο 6 

Ειδικές περιπτώσεις καλλιεργητών 

Για την τρέχουσα καλλιεργητική περίοδο ισχύουν οι 
ακόλουθες ρυθμίσεις: 

1. Οι κάτοχοι γεωργικών εκμεταλλεύσεων που έχουν 
ενταχθεί σε σχέδιο βελτίωσης ή στο πρόγραμμα της πρι¬ 
μοδότησης πρώτης εγκατάστασης Νέων Αγροτών επι¬ 
τρέπεται να καλλιεργήσουν τις εκτάσεις που τους έχουν 
εγκριθεί, λαμβάνοντας υπόψιν και την προβλεπόμενη πα¬ 
ραγωγή, στα πλαίσια υλοποίησης των εν λόγω προγραμ¬ 
μάτων. 

2. Τα μέλη Ομάδων Παραγωγών Βάμβακος (Ο.Π.Β.) επι¬ 
τρέπεται να καλλιεργήσουν εκτάσεις μέχριτου ορίου που 
προκύπτει βάσει των υποχρεώσεών τους στα πλαίσια 
ίδρυσης και λειτουργίας των Ο.Π.Β. 

3. Οι παραγωγοί βάμβακος που συμμετέχουν σε συνε¬ 
χιζόμενα και νέα προγράμματα του αγροπεριβαλλοντι- 

κού κανονισμού (ΕΚ) 1257/99 επιτρέπεται να καλλιεργή¬ 
σουν έκταση ίση με την προβλεπόμενη στη σύμβαση που 
έχουν συνάψει με το Υπουργείο Γεωργίας. 

4. Οι παραγωγοί των ευπρόσβλητων ζωνών της Οδη¬ 
γίας 91/676/ΕΟΚ επιτρέπεται να καλλιεργήσουν έκταση 
ίση με εκείνη που προβλέπεται από τα Προγράμματα 
Δράσης της για την αναβάθμιση των ευπρόσβλητων ζω- 
νώντης εν λόγω Οδηγίας. 

5. Εκτάσεις στις οποίες εκτελούνται συνεχιζόμενα 
ερευνητικά προγράμματα, από τα Ανώτατα Εκπαιδευτικά 
Ιδρύματα, το ΕΘΙΑΓΕ και άλλα ερευνητικά Ιδρύματα, καλ¬ 
λιεργούνται με βαμβάκι χωρίς περιορισμούς μετά από 
σχετικό αίτημα των ανωτέρω και έγκριση από την αρμό¬ 
δια Δ/νση ΠΑΠ Φυτών Μεγάλης Καλλιέργειας. 

6. Εκτάσεις που ανήκουν σε Κληροδοτήματα και Δημό¬ 
σια κτήματα επιτρέπεται να καλλιεργηθούν με βαμβάκι 
από παραγωγούς με ανώτατο όριο την έκταση των εν λό¬ 
γω κτημάτων που είχε καλλιεργηθεί με βαμβάκι την καλ¬ 
λιεργητική περίοδο 2001. 

7. Παραγωγός που είναι κατά κύριο επάγγελμα αγρό¬ 
της και που αποκτά κυριότητα σε έκταση με κληρονομική 
διαδοχή ή με οποιαδήποτε άλλη αιτία, όπως ιδίως η γονι¬ 
κή παροχή, δωρεά κλπ. πλήν αγοράς ή εντάσσεται, ως 
διάδοχος γεωργός στο πρόγραμμα «Πρόωρης Συνταξιο- 
δότησης Αγροτών» (Καν.2079/92 και Καν. 1257/99), ανε¬ 
ξάρτητα αν αυτός έχει ή όχι καλλιεργητικό προηγούμενο 
βαμβακιού το έτος 2001, μπορεί το 2002 συνολικά να καλ¬ 
λιεργήσει με βαμβάκι, το άθροισμα της έκτασης που ο 
ίδιος καλλιέργησε το έτος 2001 ή εκείνης που εδικαιούτο 
να καλλιεργήσει σύμφωνα με το άρθρο 5 περίπτωση (α) 
της παρούσης και το σύνολο ή μέρος εκείνης που καλ¬ 
λιέργησε ο μεταβιβάσαςτο ίδιο έτος (2001). 

Σε περίπτωση που η κληρονομική διαδοχή αφορά πε¬ 
ρισσότερα του ενός πρόσωπα, η έκταση που δικαιούται 
να καλλιεργήσει το καθένα εξ’ αυτών υπολογίζεται κατ’ 
αναλογία της έκτασης που τους μεταβιβάστηκε. 

8. Απαγορεύεται οποιαδήποτε μετατροπή βοσκοτόπων 
σε καλλιεργήσιμες εκτάσεις βαμβακιού. 

Άρθρο 7 

Δήλωση των καλλιεργούμενων εκτάσεων 

1. Όλοι οι βαμβακοκαλλιεργητές οφείλουν να δηλώ¬ 
νουν τις καλλιεργούμενες από αυτούς εκτάσεις, ετησίως, 
στο ΟΛΟΚΛΗΡΩΜΕΝΟ ΣΥΣΤΗΜΑ ΔΙΑΧΕΙΡΙΣΗΣ ΚΑΙ 
ΕΛΕΓΧΟΥ (Καν.(ΕΟΚ)3508/92) σύμφωνα με τις διατάξεις 
του άρθρου 9 του Καν. 1591/2001 και τις σχετικές εγκυ¬ 
κλίους του Υπουργείου Γεωργίας και /ή του 
Ο.Π.Ε.Κ.Ε.Π.Ε. 

2. Η δήλωση της παρ. 1 του παρόντος άρθρου οφείλει 
να είναι πλήρης και ακριβής, η δε ευθύνη των παραγωγών 
για τα στοιχεία της δήλωσης είναι απόλυτη. Στοιχεία ανα¬ 
κριβή ή παράτυπα οδηγούν στην επιβολή ποινών είτε 
στους παραγωγούς είτε στις εκμεταλλεύσεις τις οποίες 
αφορούν οι δηλώσεις. 

3. Οι Δ/νσεις Γεωργίας-Γεωργικής Ανάπτυξης των Νο¬ 
μαρχιακών Αυτοδιοικήσεων, κατά την παραλαβή των δη¬ 
λώσεων καλλιέργειας, ελέγχουν την ακρίβεια των δηλου- 
μένων εκτάσεων, σύμφωνα με τις μειώσεις που προβλέ- 
πονται στα άρθρα 5 και 6 της παρούσης, καθώς και 
συμπληρωματικές σχετικές αποφάσεις και εγκυκλίους 
και υποδεικνύουν στους παραγωγούςτις διορθώσεις που 
πρέπει να κάνουν. 


4. Για τον χαρακτηρισμό των καλλιεργούμενων με βαμ¬ 
βάκι εκτάσεων ως επιλέξιμων για ενίσχυση στην παραγω¬ 
γή, απαραίτητη προϋπόθεση είναι η κατάθεση ταυτόχρο¬ 
να με την αίτηση-δήλωση στο ΟΣΔΕ, από τους παραγω¬ 
γούς των τιμολογίων αγοράς καθώς και της επίσημης 
ετικέτας του μέσου συσκευασίας του βαμβακόσπορου 
που χρησιμοποίησαν για την καλλιέργεια των εν λόγω 
εκτάσεων, από τα οποία προκύπτει η ποικιλία, η ποσότη¬ 
τα, η προέλευση του σπόρου, κλπ. Η μικρότερη ποσότη¬ 
τα σπόρου που προβλέπεται από την ετικέτα του πιστο¬ 
ποιημένου σπόρου για την καλλιέργεια μιας μονάδας 
έκτασης θεωρείται ότι αποτελεί την ελάχιστη ποσότητα 
για την συσχέτιση μεταξύ προμήθειας πιστοποιημένου 
σπόρου και καλλιεργηθείσας έκτασης. 

5. Η ιδιότητα του κατά κύριο επάγγελμα αγρότη απο- 
δεικνύεται βάσει του Μητρώου Αγροτών-Βαμβακοπαρα¬ 
γωγών, του προσκομιζόμενου υποχρεωτικώς επικυρωμέ¬ 
νου αντιγράφου του Εκκαθαριστικού Σημειώματος του 
ΚΕΠΥΟ του προηγούμενου οικονομικού έτους καθώς και 
του ισχύοντος βιβλιαρίου ασφάλισης του ΟΓΑ. 

6. Οι καλλιεργητές των ειδικών περιπτώσεων του άρ¬ 
θρου 6 προσκομίζουν στον αρμόδιο φορέα του ΟΣΔΕ τα 
απαραίτητα δικαιολογητικά μαζί με την υποβαλλόμενη αί¬ 
τηση - δήλωση καλλιέργειας. 

Άρθρο 8 

Προσδιορισμός παραγωγής 

1. Καθ’ όλη την περίοδο εξέλιξης της βαμβακοκαλλιέρ¬ 
γειας και μεσομακροπρόθεσμα, το Ινστιτούτο Βάμβακος 
του ΕΘΙΑΓΕ παρακολουθεί τη καλλιέργεια βάμβακος και 
εκτιμά τη «μέση στρεμματική απόδοση» για κάθε συγκε¬ 
κριμένη ποικιλία σε κάθε ομοιογενή εδαφοκλιματικώς πε- 
ριοχή. 

Γ ια την καλλιεργητική περίοδο 2002 η παρακολούθηση 
της εξέλιξης της καλλιέργειας βάμβακος και η εκτίμηση 
της προαναφερόμενης μέσης στρεμματικής απόδοσης 
πραγματοποιούνται από την Δ/νση Π.Α.Π. Φυτών Μεγά¬ 
λης Καλλιέργειας του Υπουργείου Γεωργίας από τον 
Ο.Π.Ε.Κ.Ε.Π.Ε. σε συνεργασία με το Ινστιτούτο Βάμβα¬ 
κος του ΕΘΙΑΓΕ και τις οικείες Δ/νσεις Γ εωργίας των Νο¬ 
μαρχιακών Αυτοδιοικήσεων. 

2. Με βάση τα στοιχεία της παραγράφου 1 καθώς και τη 
συνολική δηλωθείσα και πιστοποιηθείσα έκταση, στα 
πλαίσια του ΟΣΔΕ, κατά ποικιλία και ομοιογενή ζώνη πα¬ 
ραγωγής εκτιμάται από την Δ/νση ΠΑΠ- Φυτών Μεγάλης 
Καλλιέργειας, σε συνεργασία με τον Ο.Π.Ε.Κ.Ε.Π.Ε., η 
αναμενόμενη συνολική εθνική παραγωγή βάμβακος, η 
οποία ανακοινώνεται στην Ευρωπαϊκή Επιτροπή το αργό¬ 
τερο στις 31 Αυγούστου κάθε καλλιεργητικής περιόδου 
σύμφωνα με τον Καν. (ΕΚ) 1591/2001 άρθρο 15 παρα- 
γρ.4β. 

3. Ωςπροςτον έλεγχο της σωστής εφαρμογήςτων «Μέ¬ 
τρων Περιβαλλοντικής Προστασίας», στις περιπτώσεις 
που οι ανά μονάδα έκτασης αποδόσεις υπερβαίνουν τις 
ορισθείσες μέσες στρεμματικές αποδόσεις κατά ποικιλία 
και ομοιογενή εδαφοκλιματικώς περιοχή, διενεργούνται 
επιτόπιοι έλεγχοι κλιμακούμενοι ανάλογα με το ποσοστό 
υπέρβασης της μέσης στρεμματικής απόδοσης σε σχέση 
με το αν θεωρούνται λογικές, δημιουργούσες κίνδυνο, εί¬ 
ναι ιδιαιτέρως επικίνδυνες ή μη αποδεκτές. Η εν λόγω κλι¬ 
μάκωση θα καθοριστεί με απόφαση του Υπουργού Γεωρ- 
γίας. 

Άρθρο 9 

Επιπρόσθετοι έλεγχοι 

1. Στην περίπτωση που από τους διοικητικούς ή/και τους 
επιτόπιους ελέγχους διαπιστωθεί υπέρβαση της καλλιερ- 
γηθείσας έκτασης, οι ενδιαφερόμενοι βαμβακοπαραγω¬ 
γοί μπορούν να υποβάλλουν σχετική ένσταση πριν από την 
κίνηση της διαδικασίας επιβολής των ποινών. 

2. Οι ενστάσεις εξετάζονται από ειδικές επιτροπές ,η 
σύνθεση και συγκρότηση των οποίων γίνεται με απόφα¬ 
ση του Υπουργού Γεωργίας. 

Άρθρο 10 

Μη συμμόρφωση μετά μέτρα περιβαλλοντικής 
προστασίας 

1. Εαν από τους ελέγχους της παραγράφου 3 του άρ¬ 
θρου 8 διαπιστωθεί ότι δεν υπάρχει υπέρβαση στη δικαι¬ 
ούμενη να καλλιεργηθεί με βαμβάκι έκταση, σύμφωνα με 
το άρθρο 5, αλλά διαπιστώνεται απόκλιση ως προς την 
πραγματοποιηθείσα στρεμματική απόδοση σε σχέση με 
την προσδιορισθείσα μέση στρεμματική απόδοση, τότε 
θεωρείται ότι δεν έχουν τηρηθεί τα προβλεπόμενα, στα 
άρθρα 2 και 4, μέτρα περιβαλλοντικής προστασίας ή/και 
των πρόσθετων περιβαλλοντικών απαιτήσεων και επιβάλ¬ 
λονται οι ποινές της παραγράφου 5 του παρόντος άρ¬ 
θρου. 

2. Στην περίπτωση που από τους διενεργούμενους 
ελέγχους διαπιστώνεται υπέρβαση στις καλλιεργηθείσες 
εκτάσεις ή/και υπέρβαση της στρεμματικής απόδοσης σε 
σχέση με την προσδιορισθείσα μέση στρεμματική απόδο¬ 
ση, θεωρείται ότι η υπέρβαση αυτή της απόδοσης οφεί¬ 
λεται στη μη τήρηση των μέτρων περιβαλλοντικής προ¬ 
στασίας ή/και και των πρόσθετων περιβαλλοντικών απαι¬ 
τήσεων και ως εκ τούτου επιβάλλονται επί της συνολικά 
πιστοποιηθείσας έκτασης οι προβλεπόμενες στην παρά¬ 
γραφο 5 του παρόντος άρθρου ποινές. 

3. Στην περίπτωση που από τους διοικητικούς ή/και 
τους επιτόπιους ελέγχους διαπιστωθούν υπερβάσεις 
αποδόσεων όπως αυτές αναφέρονται στις παραγράφους 
1 και 2 του παρόντος άρθρου οι ενδιαφερόμενοι βαμβα¬ 
κοπαραγωγοί μπορούν να υποβάλλουν σχετική ένσταση 
πριν από την κίνηση της διαδικασίας επιβολής των ποινών 
του παρόντος άρθρου. 

4. Σε περίπτωση που ο καλλιεργητής βάμβακος είναι 
«υπότροπος», μέσα σε χρονική περίοδο πέντε ετών, οι 
προβλεπόμενες ποινές της παραγράφου 3 αυξάνονται 
κατά 50% αντιστοίχως. 

5. Στην περίπτωση μη τήρησης των προβλεπομένων, 
στις παραγράφους 1 και 2 ανωτέρω, ανάλογα με το μέγε¬ 
θος της καλλιεργούμενης έκτασης με βαμβάκι και το πο¬ 
σοστό υπέρβασης της μέσης στρεμματικής απόδοσης 
(Μ.Σ.Α) όπως αυτή προσδιορίζεται στο άρθρο 8, επιβάλ¬ 
λονται πρόστιμα ως ακολούθως: 

• Για εκτάσεις δηλωθείσες στο ΟΣΔΕ: 

- Και μετά την εξέταση των ενστάσεων για υπέρβαση 
της Μ.Σ.Α.μέχρι και 30%, πρόστιμο 30 Ευρώ /στρέμμα. 

- Και μετά την εξέταση των ενστάσεων για υπέρβαση 
της Μ.Σ.Α από 31 % και πάνω πρόστιμο 50 Ευρώ/στρέμμα. 

Το βαμβάκι που προέρχεται από εκτάσεις μή δηλωθεί¬ 
σες στο ΟΣΔΕ παραμένει εκτός του συστήματος κοινοτι¬ 
κής ενίσχυσης και επιβάλλεται πρόστιμο 50 ΕΥΡΩ/στρέμ- 
μα. 


6. Οι ποινές που αναφέρονται στο παρόν άρθρο επι¬ 
βάλλονται με απόφαση του Γενικού Γραμματέα του 
Υπουργείου Γεωργίας με μέριμνα της Δ/νσης Χωροτα¬ 
ξίας και Προστασίας Περιβάλλοντος μετά από σχετική ει¬ 
σήγηση του Ινστιτούτου Βάμβακος του ΕΘΙΑΓΕ σε συ¬ 
νεργασία με τις Δ/νσεις Γεωργίας της Νομαρχιακής Αυ¬ 
τοδιοίκησης αφού προηγουμένως κληθεί ο παραγωγός 
να εκθέσει τις απόψεις του. 

7. Οι ενστάσεις εξετάζονται από ειδικές επιτροπές η 
σύνθεση και συγκρότηση των οποίων γίνεται με απόφαση 
του Υπουργού Γεωργίας. 

8. Ο τρόπος είσπραξης και ο προορισμός των εσόδων 
που προκύπτουν από την επιβολή των ποινών τόσο του 
άρθρου 9 όσο και του παρόντος καθορίζονται με όμοια 
προς τη παρούσα απόφαση. 


Άρθρο 11 
Γ ενικές διατάξεις 

1. Ο συντονισμός της εφαρμογής των παραπάνω μέ¬ 
τρων γίνεται με μέριμνα της Δ/νσης ΠΑΠ - Φυτών Μεγά¬ 
λης Καλλιέργειας, σε συνεργασία με τις συναρμόδιες 
Υπηρεσίες του Υπ. Γ εωργίας (Δ/νση Χωροταξίας και Προ¬ 
στασίας Περιβάλλοντος, Δ/νση Πληροφορικής, κλπ), του 
Ινστιτούτου Βάμβακος του ΕΘΙΑΓΕ, τιςΔ/νσειςΟ.Α.Β.Ι.Π. 
και ΔΗ.ΛΙ.ΖΩ. του Ο.Π.Ε.Κ.Ε.Π.Ε., τις Δ/νσεις Γ εωργίας ή 
Γεωργικής Ανάπτυξης των Νομαρχιακών Αυτοδιοικήσε¬ 
ων και τους Οργανισμούς Τοπικής Αυτοδιοίκησης (Ο.Τ.Α) 
α' βαθμίδας. 

2. Ο Ο.Π.Ε.Κ.Ε.Π.Ε. εντατικοποιεί τους ελέγχους για τη 
διασφάλιση των Κοινοτικών ενισχύσεων και προτείνει 
στην καθ’ ύλη αρμόδια Διεύθυνση ΠΑΠ-Φυτών Μεγάλης 
Καλλιέργειας πρόσθετα μέτρα, σε όλα τα στάδια της πα¬ 
ραγωγής και διακίνησης του προϊόντος, για την ορθή 
εφαρμογή του καθεστώτος και τη διασφάλιση των Κοινο¬ 
τικών ενισχύσεων καθώς καιτη βελτίωση και κατοχύρωση 
της ποιότητας του Ελληνικού βαμβακιού. 

3. Στο τέλος της εμπορικής περιόδου 2002-2003 και όχι 
αργότερα από τις 31.10.2003, οι Διευθύνσεις Γεωργίας ή 
Γεωργικής Ανάπτυξης της Νομαρχιακής Αυτοδιοίκησης 
σε συνεργασία με το Ινστιτούτο Βάμβακος του ΕΘΙΑΓΕ 
και τον ΟΠΕΚΕΠΕ συντάσσουν και υποβάλλουν στη 
Δ/νση ΠΑΠ-Φυτών Μεγάλης Καλλιέργειας και στη Δ/νση 
Χωροταξίας και Προστασίας Περιβάλλοντος, σχετική έκ¬ 
θεση αποτελεσμάτων εφαρμογής των παραπάνω μέ¬ 
τρων, προκειμένου να συνταχθεί η σχετική συνολική έκ¬ 
θεση σε Εθνικό επίπεδο η οποία θα υποβληθεί στην Ευ¬ 
ρωπαϊκή Επιτροπή σύμφωνα με τα προβλεπόμενα στους 
ισχύοντες Κανονισμούς. 

4. Με αποφάσεις του Υπουργού Γεωργίας που δημοσι¬ 
εύονται στην Εφημερίδα της Κυβερνήσεως καθορίζονται 
οι λεπτομέρειες εφαρμογής της παρούσας. 

5. Η αριθ 40420/28.2.2001 απόφαση (ΦΕΚ311/Β/2001) 
καταργείται. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 19 Απριλίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΧΡΙΣΤΟΔΟΥΛΑΚΗΣ Κ. ΣΚΑΝΔΑΛΙΔΗΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Β.ΠΑΠΑΝΔΡΕΟΥ 


ΥΦΥΠΟΥΡΓΟΣ 

ΓΕΩΡΓΙΑΣ 


Ε. ΑΡΓΥΡΗΣ 

ΑΠΟΦΑΣΗ ΑΡΙΘΜ.: 473 (2) 

Τροποποίηση και συμπλήρωση των αριθμ. 448/2001 και 
460/2001 κοινών υπουργικών αποφάσεων περί καθε¬ 
στώτων ενισχύσεων του Κοινοτικού Πλαισίου Στήρι¬ 
ξης 2000-2006 για τη βελτίωση της Ηλιακής Σύνθεσης 
του αγροτικού πληθυσμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη τις διατάξεις: 

1 Του Ν.Δ. 131/1974 «περί παροχής οικονομικών ενι¬ 
σχύσεων εις την γεωργικήν, κτηνοτροφικήν, δασικήν και 
αλιευτικήν παραγωγήν» (Α' 320), που τροποποιήθηκε με 
τις διατάξεις του Ν. 1409/1983 «Τροποποίηση και συ¬ 
μπλήρωση των διατάξεων του Ν.Δ. 131/1974 περί παρο¬ 
χής οικονομικών ενισχύσεων εις τη γεωργικήν, κτηνοτρο¬ 
φικήν, δασικήν και αλιευτικήν παραγωγήν και άλλες δια¬ 
τάξεις» (Α' 199) και τις διατάξεις του άρθρου 11 του Ν. 
2512/1997 «Ρύθμιση συνταξιοδοτικών θεμάτων στρατιω¬ 
τικών και άλλες διατάξεις» (Α' 138). 

2. Τηςπαραγράφου13τουάρθρου 13του Ν. 2601/1998 
«Ενισχύσεις ιδιωτικών επενδύσεων για την οικονομική και 
περιφερειακή ανάπτυξη της χώρας και άλλες διατάξεις» 
(Α 81). 

3. Του Ν. 2520/1997 (ΦΕΚ173/Α) «Μέτρα για τους νέους 
αγρότες, σύσταση Οργανισμού γεωργικής επαγγελματι¬ 
κής εκπαίδευσης και απασχόλησης και άλλες διατάξεις», 
όπως έχει τροποποιηθεί από το άρθρο 70 του Ν. 2538/97 
(ΦΕΚ242/Α) και το άρθρο 13παρ. 13του Ν. 2601/98. 

4. Της παραγράφου 10του άρθρου 39του Ν. 2065/1992 
«Αναμόρφωση της άμεσης φορολογίας και άλλες διατά¬ 
ξεις» (Α'113). 

5. Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α' 137), που προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση διατάξεων του Ν. 1721/1987 
για τον εκσυγχρονισμό των επαγγελματικών οργανώσε¬ 
ων των εμπόρων, βιοτεχνών και λοιπών επαγγελματιών 
και άλλες διατάξεις» (ΑΊ54) καιτροποποιήθηκε με το άρ¬ 
θρο 1 του Ν. 2469/1997 «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις» (Α'38). 

6. Του Ν. 2860/2000 (ΦΕΚ251/Α) «περί διαχείρισης, πα¬ 
ρακολούθησης και ελέγχου του Κοινοτικού Πλαισίου Στή¬ 
ριξης και άλλες διατάξεις». 

7. Της 277/25.7.1997 κοινής απόφασης των Υπουργών 
Οικονομικών και Γεωργίας «περί κινήτρων και οικονομικών 
ενισχύσεων για την επιτάχυνση της προσαρμογής των γε¬ 
ωργικών διαρθρώσεων στα πλαίσια του Καν. (ΕΚ) 950/97». 

8. Του Καν. (ΕΚ) 1260/1999 του Συμβουλίου (1161) «πε¬ 
ρί γενικών διατάξεων για τα διαρθρωτικά ταμεία». 

9. Του Καν. (ΕΚ) 1257/1999 του Συμβουλίου (Ε 160) για 
τη στήριξη της αγροτικής ανάπτυξης από το Ευρωπαϊκό 
Γεωργικό Ταμείο Προσανατολισμού και Εγγυήσεων (ΕΓ- 
ΤΠΕ) και την τροποποίηση και κατάργηση ορισμένων κα¬ 
νονισμών. 

10. Του Καν. (ΕΚ) 445/2002 (Ε 84) ο οποίος αντικατέ¬ 
στησε τον Καν. (ΕΚ) 1750/1999 της Επιτροπής (Ε 214) για 
τη θέσπιση λεπτομερών κανόνων εφαρμογής του Καν. 
(ΕΚ) 1257/1999 του Συμβουλίου για την στήριξη της 
αγροτικής Ανάπτυξης από το ΕΓΤΠΕ. 


11. Του Καν. (ΕΚ) 2603/1999 της Επιτροπής (Ε 316) για 
τη θέσπιση μεταβατικών κανόνων όσον αφοράτη στήριξη 
της αγροτικής ανάπτυξης που προβλέπεται από τον Καν. 
(ΕΚ) 1257/1999 του Συμβουλίου. 

12. Του Καν. (ΕΚ) 2075/2000 της Επιτροπής (Ε 246) πε¬ 
ρί τροποποίησης του Καν.(Ε.Κ,) 1750/1999 της Επιτρο¬ 
πής. 

13. Των κοινοτικών κατευθυντήριων γραμμών για τις 
κρατικές ενισχύσεις στον τομέα της Γεωργίας (2000/0 
28/02). 

14. Του Καν. (ΕΚ) 1159/2000 της Επιτροπής (Ε 130) για 
τις δράσεις πληροφόρησης και δημοσιότητας που πρέπει 
να αναλαμβάνουν τα κράτη μέλη σχετικά με τις παρεμβά¬ 
σεις των διαρθρωτικών ταμείων. 

15. Του Καν. (ΕΚ) 1685/2000 της Επιτροπής (Ε 193) για 
τη θέσπιση λεπτομερών κανόνων εφαρμογής του Καν. 
(ΕΚ) 1260/1999του Συμβουλίου, όσον αφορά την επιλεξι- 
μότητα των δαπανών των ενεργειών που συγχρηματοδο- 
τούνται από τα διαρθρωτικά ταμεία. 

16. Του Καν. (ΕΚ) 438/2001 της Επιτροπής (Ε63) για θέ¬ 
σπιση λεπτομερών κανόνων εφαρμογής του κανονισμού 
(ΕΚ) αριθ. 1260/1999του Συμβουλίου, όσον αφορά τα συ¬ 
στήματα διαχείρισης και ελέγχου των παρεμβάσεων των 
διαρθρωτικών Ταμείων. 

17. Του Καν. (ΕΚ) 448/2001 της Επιτροπής (Ε64) για θέ¬ 
σπιση λεπτομερών κανόνων εφαρμογής του κανονισμού 
(ΕΚ) αριθ. 1260/1999 του Συμβουλίου, όσον αφορά τη 
διαδικασία διενέργειας δημοσιονομικών διορθώσεων 
στην παρέμβαση που χορηγείται στο πλαίσιο των Διαρ¬ 
θρωτικών Ταμείων. 

18. Του Επιχειρησιακού Προγράμματος «Αγροτική Ανά¬ 
πτυξη - Ανασυγκρότηση της Υπαίθρου 2000-2006» 
(Ε.Π.Α.Α.Α.Υ. 2000-2006), όπως έχει εγκριθεί από την Ευ¬ 
ρωπαϊκή Επιτροπή με την απόφαση αριθμ. Ε(2001)845/ 
6.4.2001 και ιδίως τον Άξονα Προτεραιότητας 3 του 
Ε.Π.Α.Α.Α.Υ. 2000-2006 με τίτλο «Βελτίωση της ηλιακής 
σύνθεσης του αγροτικού πληθυσμού». 

19. Τις αριθμ. 448/2001 και 460/2001 αποφάσεις μας 
«για την βελτίωση της ηλιακής σύνθεσης του αγροτικού 
πληθυσμού». 

20. Του Καν. (ΕΟΚ) 2092/91 (Ε 198) «περί βιολογικού 
τρόπου παραγωγής γεωργικών προϊόντων και των σχετι¬ 
κών ενδείξεων στα γεωργικά προϊόντα και στα είδη δια¬ 
τροφής», όπως ισχύει. 

21. Του Καν. (ΕΟΚ) 2081/92 (Ε208) «για την προστασία 
των γεωγραφικών ενδείξεων και της ονομασίας προέ¬ 
λευσης των γεωργικών προϊόντων και των τροφίμων». 

22. Του Π.Δ. 344/29.12.2000 (ΦΕΚ 297/Α) «περί άσκη¬ 
σης του επαγγέλματος γεωτεχνικού». 

23. Την με αριθμ. 303/98 (322501/2290) ΦΕΚ 480/Β/92 
Κοινή Απόφαση των Υπουργών Εθνικής Οικονομίας, Οι¬ 
κονομίας και Γεωργίας «Πρόγραμμα συμπληρωματικών 
μέτρων υπέρ των νέων αγροτών». 

24. Τον Καν. (ΕΚ) αριθμ. 1763/2001 της Επιτροπής για 
τηντροποποίησητου Καν. (ΕΚ) αριθμ. 1750/99 σχετικά με 
την θέσπιση λεπτομερών κανόνων εφαρμογών του Καν. 
(ΕΚ) αριθμ. 1257/1999 του Συμβουλίου για την στήριξη 
της αγροτικής ανάπτυξης από το ΕΓΠΤΕ. 

25. Το γεγονός ότι οι δαπάνες που θα προκόψουν θα κα¬ 
λυφθούν από τις εγκεκριμένες πιστώσεις της με αριθμ. 
448/2001 ΚΥΑ. 

26. Την αριθμ 37610/01 απόφαση του Πρωθυπουργού 
και του Υπουργού Εθνικής Οικονομίας «Καθορισμός αρ¬ 
μοδιοτήτων του Υφυπουργού Εθνικής Οικονομίας Χρ. 
Πάχτα» (Β 1485), αποφασίζουμε: 

1. Τροποποιούμε και συμπληρώνουμε τα άρθρα 15 και 
16 της αριθμ. 448/2001 απόφασής μας, αφότου ίσχυσε, 
ως εξής: 

Άρθρο 15 
Απόφαση ένταξης 

Η παράγραφος 3 του εν λόγω άρθρου τροποποιείται και 
συμπληρώνεται ως εξής: 

Η απόφαση ένταξης ή απόρριψης επιδίδεται στον δι¬ 
καιούχο με συστημένη επιστολή ή με υπογραφή παραλα¬ 
βής του δικαιούχου και κοινοποιείται στην Ν.Α. και στον 
Ο.Τ.Α. του τόπου της μόνιμης κατοικίας του. Ο οικείος 
ΟΤΑ υποχρεούται να δημοσιοποιεί την απόφαση με θυ- 
ροκόλλησήτης στο κατάστημά του επίτριάντακονταήμε- 
ρο. 

Άρθρο 16 

Αποδοχή της απόφασης ένταξης - Σύμβαση 

Η απόφαση ένταξης του Άρθρου 15 επέχει θέση σύμ¬ 
βασης και η αποδοχή της από τον ενδιαφερόμενο θα πρέ¬ 
πει να γίνει εγγράφως, σύμφωνα με υπόδειγμα που καθο¬ 


ρίζεται με απόφαση του Υπουργού Γεωργίας, προς το όρ¬ 
γανο που την εξέδωσε το αργότερο μέχριτηνημερομηνία 
που θα προσδιορίζεται σ' αυτήν και η οποία, ανάλογα με 
τις ιδιαιτερότητες, δεν θα πρέπει να είναι μικρότερη των 
20 και μεγαλύτερη των 30 εργασίμων ημερών, από την 
επόμενη της ημερομηνίας επίδοσης της σχετικής απόφα¬ 
σης στον δικαιούχο. 

Στις περιπτώσεις που η επίδοση δεν θα καταστεί δυνα¬ 
τή ο δικαιούχος υποχρεούται εντός 30 εργάσιμων ημε¬ 
ρών από την θυροκόλληση των σχετικών αποτελεσμάτων 
στο κατάστημα του οικείου Ο.Τ.Α. να αναζητήσει την απο¬ 
δοχή ένταξής του από την Δ/νση Προγραμματισμού του 
Υπουργείου Γ εωργίας και να την καταθέσει σ'αυτό. 

2. Καταργείται η παράγραφος 3 της αριθμ. 460/2001 
απόφασής μας και επανέρχεται σε ισχύ το άρθρο 5 της 
αριθμ. 448/2001 απόφασής μας ως είχε. 

3. Κατά τα λοιπά παραμένουν σε ισχύ οι αριθμ. 448/2001 
και 460/2001 αποφάσεις μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Απριλίου 2002 

